google/wiki40b huggingface dataset:
Isaakas Fridbergas

Isaakas Fridbergas (rus. Исаак Шаевич Фридберг, g. 1947 m. sausio 1 d. Vilniuje) – žydų kilmės rašytojas, kino dramaturgas ir režisierius, savo kūrybinį kelią pradėjęs Lietuvoje.

Biografija

1962 m. pradėjo vaidinti Vilniaus žydų liaudies teatre. 1969 m. baigęs Kauno politechnikos institutą, iki 1971 m. dirbo radijo inžinieriumi, 1971 – 1973 m. tarnavo Tarybinėje armijoje. 1970 m. pradėjo bendradarbiauti spaudoje. 1981 m. I. Fridbergas baigė Aukštuosius kino scenaristų ir režisierių kursus Maskvoje (E. Riazanovo klasę). Kelių knygų autorius, 1996–1997 m. buvo Rusijos TV laidos „Upe plaukia kirvis“ meno vadovas ir režisierius.
Skandalingai drąsus filmas „Lėlytė“ TSRS visuomenėje ir spaudoje susilaukė didžiulio dėmesio ir diskusijų, buvo vienu labiausiai lankomų filmų.
Lietuvos akcinis inovacinis bankas

Istorija

1995 m. turėjo 30 filialų šalyje, 59 korespondentines sąskaitas užsienyje. Priėmė indėlius, teikė paskolas smulkiajam ir vidutiniam verslui. Rėmė investicinius gamtos apsaugos ir energetikos projektus, būsto ir kt. programas.

Bankroto aplinkybės

1995 m. gruodžio 19 d. Lietuvos banko valdyba paskelbė moratoriumą bankinėms operacijoms. Teisėsaugininkų teigimu, bankas pradangino apie 271 mln. litų. 1995 m. gruodžio 20 d. LAIB valdybos pirmininkui Artūrui Balkevičiui ir viceprezidentui Eugenijui Verbavičiui iškeltos baudžiamosios bylos dėl svetimo turto švaistymo stambiu mastu, A. Balkevičius buvo sulaikytas. 2003 m. byla buvo nutraukta nesurinkus kaltės įrodymų.
1997 m. bankrutuojančio LAIB problemos buvo sprendžiamos valstybiniu lygiu – banko prievoles perėmė valstybė. Likviduojamo banko aktyvai buvo perduoti AB „Turto bankas“. Iš Lietuvos valstybės biudžeto buvo paimta 400 mln. litų atsiskaityti su indėlininkais ir banko sąskaitose pinigus laikiusiais juridiniais asmenimis.

Pasekmės

Banko žlugimas paskatino esmines permainas LR Vyriausybėje. Paskelbus apie banko veiklos sustabdymą, po kelių savaičių paaiškėjo, kad likus dienai iki bankroto tuometinis LR ministras pirmininkas Adolfas Šleževičius galimai pasinaudojo savo tarnybine padėtimi, atsiimdamas iš šio banko terminuotą indėlį. Šį poelgį LDDP partijos prezidiumas įvertino kaip „moralinę ir politinę klaidą“. Dėl premjero elgesio iš vyriausybės pasitraukė ministrai Povilas Gylys ir Linas Linkevičius. Seimo nutarimu A. Šleževičius buvo atleistas iš pareigų.
Po šio bankinės sistemos sukrėtimo Lietuvoje sugriežtėjo bankų priežiūra. Nuo 1996 m. pradėtos įgyvendinti kelios Europos Sąjungos direktyvos. Visi komerciniai bankai privalo vadovautis tarptautiniais apskaitos standartais, kurių vykdymą tikrina tarptautinės pripažintos audito firmos. Nuo 2009 m. Lietuvoje visi indėliai iki 100 tūkst. eurų apdrausti šimtu procentu, kas sudaro didžiąją dalį Lietuvoje laikomų indėlių.
Cyber City Oedo 808

Siužetas

Siekdami efektingiau kovoti su kompiuterizuotu nusikalstamumu, futuristinio Japonijos miesto Oedo kiberpolicija atgaivina hōmen (放免) praktiką – įdarbinti sunkius nusikaltėlius, turėjusius sąsajų su nusikalstamomis veikomis, susijusiomis su aukštosiomis technologijomis.
Tarp tokių nusikaltėlių yra ir Sengoku, Gogolas ir Bentenas, kurie kali 300 ar daugiau metų orbitiniame kalėjime. Už atliktas pareigas kiekvienam iš nusikaltėlių bus sumažinta kalėjimo bausmė. Žūtbūt siekdami išsivaduoti nuo nuobodaus ir monotoniško kalėjimo gyvenimo, jie be entuziazmo sutinka su tokiu sandoriu. Visgi jų veiksmus stebi ir jiems pritvirtintais antkakliais kontroliuoja policijos viršininkas Hasegava, kuris bet kada panorėjęs nuotoliniu būdu gali susprogdinti tuos antkaklius. Antkakliai taip pat nustatyti susprogti neįvykdytos misijos atveju. Kiekvienam iš jų taip pat įteikiama po džitę (Edo laikotarpio policijos tradicinį ginklą ir tarnybinį simbolį).
Konstantinas Benislavskis

Konstantinas Benislavskis (lenk. Benislawski, 1746 m. gegužės 3 d. Latvijoje – m. po 1780 m. Baltarusijoje) – mokyklinių dramų autorius, poetas.
1769–1771 metais profesoriavo Vilniaus akademijoje, kurios spaustuvėje išleido dramą Cyrus… („Kiras“, 1771) ir poezijos rinkinį Pieśni całodzienne i całonocne („Visą dieną ir visą naktį giedamos giesmės“), skirtą Jekaterinai II (1780).
Kot d'Oras

Kot Doras (21) (pranc. Côte – d’Or, Aukso pakrantė) – Prancūzijos departamentas šalies rytuose, Burgundijos–Franš Kontė regione. Administracinis centras – Dižonas (Dijon). Generalinės tarybos pirmininkas Lui de Bruasia (Louis de Broissia) (Sąjunga už liaudies judėjimą).
Departamente 3 apskritys, 43 kantonai, 28 municipaliniai susivienijimai ir 707 komunos. Plotas – 8 763 km². 1999 m. – 506 755 gyventojai, 58 gyv./km².

Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais.

Geografija

Kot Doro departamentas ribojasi su Jonos, Nievro, Sonos ir Luaros, Juros, Aukštutinės Sonos, Obo ir Aukštutinės Marnos departamentais.

Ekonomika

Pagrindinės ekonomikos šakos: žemės ūkis ir maisto poduktų gamybos pramonė. Be to, Dižone sukoncentruota depertamento metalurgijos, chemijos, farmacijos pramonė.
Burgundija pasižymi gerais vynais, turinčiais prestižą Prancūzijoje ir pasaulyje, iš kurių net 32 yra AOC Grand crus, 562 pirmos klasės, pagamintų iš Božolė, Oksero, Šabli, Šalono, Kot de Nui, Masono ir daugelyje kitų vynuogynų užaugintų vynuogių.

Politika

Kot Doro departamentui Prancūzijos senate atstovauja Lui de Bruasia, Lui Grijo ir Anri Revolis, Atstovų rūmuose – 5 deputatai. Generalinę tarybą sudaro 43 nariai, kurių po pusę renkami kas trejus metus šešerių metų kadencijai.
Rudamina (upė)

Pavadinimo kilmė

Upėvardžio kilmė ir pradinė lytis neaiški. Dažnai žodis laikomas sudurtiniu iš rūda ir min-, t. y., „vieta, kur minkoma rūda“. Tačiau tikėtiniau, kad kamienas yra vedinys iš rudmen- ir savo ruožtu kilęs nuo žodžio rudmuo („rudumas, rūdis“).
Charles Dullin

Gyvenimas ir kūryba

1909 m. įstoja į "Menų teatro" trupę. Čia, 1911 m. suvaidina savo pirmąjį, reikšmingesnį vaidmenį – Smerdakovą, "Brolių Karamazovų" inscenizacijoje, paverstoje drama Jacques Copeau bei Jean Croué.
1913 m. J. Copeau įkūrė "Senos karvelidės teatrą", šiame teatre ir vaidino Dullin. Čia jis įgyvendino dar vieną sėkmingą savo personažo įkūnijimą – Harpagono vaidmenį, Moljero pjesėje "Šykštuolis", kurį ir toliau vaidino visą likusį gyvenimą.
1919-1921 m. Charles Dullin vaidina Gastono Basty teatre. 1922 m. jis atidaro savo nuosavą teatrą – "Ateljė" (Théâtre de l'Atelier), kuriam vadovauja iki 1940 m. Vėliau jį perleidžia savo mokiniui ir įpėdiniui – André Barsaq’ui.

Literatūros šaltiniai

История зарубежного театра. М.: Просвещение, 1986. Ч.3
Cirkulada

Cirkulada – tradicinis kaimas ar miestelis Langedoko-Rusijono regione (Pietų Prancūzija) su koncentriniu išplanavimu. Tokį išplanavimą turi arba visas kaimas, arba centrinė, seniausioji jo dalis, kuri vėliau gali būti išplėsta kitokio planavimo rajonais. Įprastai galima būtų tikėtis, kad tokių koncentrinių gyvenviečių centre bus pilis (pranc. château-fort) ar parapijos bažnyčia, bet jų centre paprastai būna aikštė.
Į aiškiai koncentrinę cirkuladų struktūrą kaip urbanistinį fenomeną dėmesys atkreiptas tik 1992 m. Šių gyvenviečių koncentrinis išplanavimas yra viduramžių (XI–XII a.) kilmės, dviem šimtais metų senesnis už to paties regiono bastidas. Šį fenomeną aprašė aprašė architektas Krzysztof Pawlowski, kuris suskaičiavo daugiau kaip 50 koncentrinių Langedoko-Rusijono miestų ir kaimų.
Gramatinis centras

Gramatinis centras – veiksnys ir tarinys.
Sakinyje gramatiniai centrai gali būti 2, 3, ir daugiau. Jeigu sakinyje tik vienas gramatinis centras, tada sakinys yra vientisinis, o jei daugiau – sudėtinis. Jeigu sakinyje tik veiksnys ir tarinys, jis neišplėstinis, o jei yra ir antrininkių sakino dalių, tada sakinys išplėstinis.
Argo-Sarono įlanka

Argo–Sarono įlanka (angl. Argo–Saronic Gulf) – Sarono ir Argolidės įlankos kaip visuma.
Argo–Sarono įlankoje yra Argo–Sarono salos.
Lietuvos kelių muziejus

Lietuvos kelių muziejus veikia Vievyje, Kauno g. 14, valstybinės įmonės „Automagistralė“ patalpose. Atidarytas 1995 m. spalio 19 d., minint automagistralės Vilnius-Kaunas 25 metų sukaktį. Muziejaus vadovas – vienas iš įkūrėjų ir puoselėtojų Juozas Stepankevičius. Eksponatus iš visos Lietuvos padėjo rinkti senieji kelininkai. Jie buvo kaupiami Vilniuje, Kaune ir kitose Lietuvos vietose.
Muziejuje sukaupta daug muziejinę vertę turinčių eksponatų, pradedant nuo Romos imperijos laikų iki šių dienų. Eksponuojami senieji Lietuvos žemėlapiai, nuotraukų albumai, sukaupta daug knygų, žurnalų apie kelių tiesimą. Muziejus turi unikalią, prieš 100 metų Tilžėje išleistą knygelę „Įrankis pagerinimui ir sutaisymui šosajų ir paprastų kelių“. Muziejuje saugomi Stanislovo Kerbedžio, Petro Vileišio ir kitų žymių Lietuvos kelininkų portretai, nuotraukos. Galima pamatyti tiltų, viadukų, sankryžų, autobusų stočių, gamybos įmonių, bazių ir kitų statinių maketus, seniausius kelių tiesimo bei tvarkymo įrankius, mašinas, vežimus, kelių ženklus.
Kelių muziejų lanko vietos gyventojai, kelininkai, atvyksta grupės iš kitų rajonų, mokinių ir studentų delegacijos. Muziejuje vyksta mokinių ekologijos pamokos, meno mokyklos mokinių plenerai, kultūros darbuotojų seminarai. Per metus muziejų aplanko apie 5000 žmonių. Dažni muziejaus svečiai užsieniečiai. Apie tai byloja svečių knyga, kurioje lankytojai rašo atsiliepimus ir linkėjimus. Muziejuje eksponatus apžiūrėjo atstovai iš 25 pasaulio šalių.
2015 m., minint muziejaus 20-metį, buvo išleista knyga "Lietuvos kelių muziejus". Knygoje aprašyta ir iliustruota muziejaus istorija, buvę ir esami eksponatai.

Ekspozicijos

Muziejuje veikia ekspozicija „Mūsų senolių darbo įrankiai tiesiant kelius“. Ten eksponuojami senųjų kelininkų naudoti įrankiai tiesiant kelius. Eksponuojamas kelininkų apavas, priešvibraciniai batai, klumpės, mažai žinomos čempės, kurias gamindavo iš padangų gumos, „ožiukas“, naudotas auliniams batams nuo kojų numauti. Demonstruojami senolių kelių tiesimo plaktukai „špicokai“, medinė tvoklė – poliams įkalti ir kt.
Kelių muziejuje sukaupta ir etnografinė ekspozicija. Eksponuojami kelininkų senųjų namų apyvokos reikmenys, buities daiktai ir darbo įrankiai. Jie vaizduoja kokia buvo kelininkų buitis XIX a. pab. ir XX a. pr. Eksponuojami buities rakandai: pintos karbijos, į kurias supildavo miltus, lygintuvas, įkaisdavęs nuo įpilamų karštų žarijų, geldos, kultuvė, sviestmušė, pieno matuoklė, 2 pinti krepšiai, verpimo ratelis su prieverpste, krijelis siūlams vyti, šepetys linams šukuoti, kočėtuvas drabužiams kočioti, lininiams rūbams lyginti ir t. t. Ekspozicijos puošmena – medinis keturių ratų vežimaitis, pritaikytas žmogui traukti.
Medžioklės trofėjų kambaryje gausu Lietuvos paukščių ir gyvūnų iškamšų. Vienas paskutinių į muziejų patekusių eksponatų – tauriojo elnio iškamša.
Crusaders FC

Istorija

Klubo ištakos siekia 1898 m. Per savo gyvavimo istoriją septynis kartus tapo šalies čempionais.
Albinas Matulis

Biografija

Marijampolės apskrities viršininko administracijos Kaimo reikalų tarnybos specialistas.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Marijampolės skyriaus narys.
1995 m. kovo – lapkričio mėn. Marijampolės rajono savivaldybės tarybos narys (LDDP sąraše).
Ričardas Lapinskas

Biografija

1981 m. baigė Kauno medicinos institutą, gydytojas. Anykščių rajono savivaldybės ligoninės, RSL gydytojas.
Liberalų ir centro sąjungos narys. 2003–2007 m. ir nuo 2007 m. Anykščių rajono savivaldybės tarybos narys.
Lietuvos gydytojų sąjungos Anykščių skyriaus Anykščių savivaldybės ligoninės padalinio pirmininkas, Stebėtojų tarybos narys. Sutuoktinė Audronė, vaikai Paulius, Džiugas, Tomas, Rugilė.
Raguvėlės pagrindinė mokykla

Istorija

Rašytiniuose šaltiniuose mokykla minima nuo 1910 m. Iš pradžių ji įkurdinta viename iš Raguvėlės dvaro pastatų, vėliau pačiame Komaro dvare.
Antrojo pasaulinio karo metu Raguvėlės pradžios mokyklos dvi klasės buvo įrengtos mokyklai pritaikytame mūriniame pastate (netoli gyvenvietės kapinių). Šių klasių bendras plotas - 82,5 m². Pastato antrame aukšte dar buvo trijų kambarėlių (jų plotas - 38 m²) butas mokytojui ir virtuvės. Trečioji patalpa (plotas 48,5 m²) vaikų mokymui buvo nuomojama Komaro dvare (kumetyno pastate). Mokykla turėjo telefoną. Mokyklai priklausė 3 ha žemės sklypas.
1998 m. vietoje buvusio vaikų darželio pastatytas naujas mokyklos pastatas. Tais pačiais metais Raguvėlės mokykla iš Komarų dvaro perkelta į naująsias patalpas.
2014 m. pagrindinė mokykla reorganizuota. Buvusioje mokykloje įkurtas Troškūnų Kazio Inčiūros gimnazijos Raguvėlės pradinio ugdymo skyrius.
Jonavos Justino Vareikio progimnazija

Istorija

Mokykla atidaryta 1981 m. Pirmaisiais mokslo metais mokėsi 891 mokinys, dirbo 46 mokytojai. 1995 m. mokykla tapo šalies iniciatyvių mokyklų klubo nare. 1997 m. mokykla pavadinta Jonavos krašto knygnešio, karininko Justino Vareikio (1870–1956) vardu. 2001 m. reorganizuota į pagrindinę mokyklą. Nuo 2013 m. progimnazija.
2001 m. renovuotas mokyklos pastatas, 2011 m. mokyklos stadionas.
Balandžio 1

Vardadieniai

Dainora – Rimgaudas – Ringailė – Ringaudas – Teodora – Teodoras
Jonas Januškis

Biografija

Mokėsi Viekšnių keturklasėje mokykloje, nuo 1917 m. – Šiaulių gimnazijoje. 1919–1920 m. Lietuvos kariuomenės savanoris. 1919–1925 m. Šiaulių bibliotekos vedėjas. 1921 m. baigė Šiaulių gimnaziją ir įstojo į Leipcigo ekonomikos universitetą, kurį baigė 1925 m., įsigydamas ekonomisto specialybę.
1925–1926 m. dirbo Šiaulių kooperatyvų sąjungoje. Bendradarbiavo „Žiežirboje“, „Socialdemokrate“, „Profesinėse žiniose“. 1926 m. – „Darbininkų balso“ redaktorius Šiauliuose. Nuo 1926 m. gegužės 10 d. iki 1926 m. gruodžio 30 d. – III Seimo narys. 1926–1927 m. „Naujosios gadynės“ redaktorius Kaune, Kooperatyvų sąjungos instruktorius, „Socialdemokrato“ redakcinės kolegijos narys. 1927 m. rugsėjo mėn. areštuotas, kalintas Bajorų kalėjime Klaipėdoje, Varnių koncentracijos stovykloje. 1928 m. vasario mėn. paleistas, bet tų pačių metų birželio mėn. vėl suimtas.
1928 m. spalio mėn. paleistas iš kalėjimo emigravo į Latviją, gyveno Lenkijoje, Vokietijoje, Prancūzijoje. Vilniuje bendradarbiavo plečkaitininkų laikraštyje „Pirmyn“. 1929–1931 m. Rygoje leido „Darbininkų balsą“, 1930–1934 m. Berlyne ir Paryžiuje, padedamas vieno iš Darbininkų Internacionalo vadovų Reino Abramovičiaus, redagavo „Kovą“. 1929 m. – II Lietuvos socialdemokratų organizacijos užsienyje konferencijos Vilniuje dalyvis, 1930 m. – III LSDOU konferencijos Berlyne pirmininkas, organizacijos Vykdomojo komiteto pirmininkas. 1937–1940 m. „Lietuvos žinių“ korespondentas Paryžiuje. 1941 m. atvyko į JAV, 1942–1943 m. „Naujos Gadynės“ redaktorius. 1945–1953 m. „Keleivio“ redaktorius, vėliau – reikalų vedėjas, redkolegijos narys.
Ispanijos futbolo varžybos 2015–2016 m.

Finalas

Finalas 2016 m. gegužės 22 d. FC Barcelona prieš FC Sevilla. 
Pagrindinis rungtynių laikas baigėsi 0:0, o pratęsimo metu buvo įmušti du įvarčiai ir 2-0 nugalėjo FC Barcelona.
2017 m. pasaulio šachmatų taurės varžybos

2017 m. pasaulio šachmatų taurės varžybos – atkrentamųjų mačų šachmatų turnyras surengtas 2017 m. rugsėjo 2-27 d. Tbilisyje. Jis turėjo išaiškinti du žaidėjus, pateksiančius į 2018 m. Kandidatų turnyrą. Šias varžybas antrą kartą laimėjo Armėnijos didmeistris Levonas Aronianas. Jis kartu su antrą vietą užėmusiu Kinijos didmeistriu Dinu Liženu pateko į sekantį pasaulio šachmatų čempionato etapą.

Žaidėjų keitimas

Žaidėjui atsisakius dalyvauti varžybose jis yra keičiamas. Pasaulio čempionas, 2015 m. pasaulio šachmatų taurės pusfinalininkai, moterų pasaulio čempionė, pasaulio jaunių (J20) čempionai ir žaidėjai iš reitingo sąrašo keičiami tik žaidėjais iš vidutinio reitingo sąrašo.
Žaidėjai iš žemynų ir zoninių turnyrų pakeičiami žaidėjais iš šių varžybų. Žaidėjas iš zoninio turnyro turi būti surinkęs 50% , ar daugiau, galimų taškų, kitaip žaidėjas keitimui atrenkamas iš žemyno šachmatų čempionato.
Žaidėjo aukštesnė vieta vidutinio reitingo sąraše duoda jam pranašumą, kai jis keičia žaidėją, patekusį iš reitingo sąrašo ar iš zoninio, ar žemyno čempionato.

Formatas

2017 m. Pasaulio šachmatų taurės varžybose žaidžiami 6 ratai mačų po 2 partijas. Jų nugalėtojai patenka į sekantį ratą, plius finalinis, septintasis ratas, kuriame žaidžiamos 4 partijos.
Pirmame rate žaidžia 128 žaidėjai, antrame – 64,trečiame – 32, ketvirtame -16, penktame (ketvirtfinalyje) – 8, šeštame (pusfinalyje) – 4, septintame (finale) – 2 žaidėjai (ar keturi žaidėjai, jei būtų žaidžiamas mačas dėl trečios vietos.

Laikas galvojimui

Pirmiems 40 ėjimų skiriama po 90 min., o likusiems ėjimams – po 30 min. Be to, nuo pirmojo ėjimo po kiekvieno ėimo pridedama po 30 sek.

Nugalėtojo išaiškinimas

Kai 1-6 ratuose, pasibaigus pagrindiniam mačui, dalyvis yra surinkęs 1,5 taško, jis tampa mačo nugalėtoju ir patenka į sekantį ratą. Septintajame rate (finaliniame), kur žaidžiamos 4-ios partijos, pagrindinio mačo nugalėtojui reikia surinkti 2,5 taško.
Pasibaigus pagrindiniam mačui lygiosiomis, traukiami burtai dėl figūrų spalvų ir žaidžiamos dvi, po 25 min., greitosios partijos, pridedant po kiekvieno ėjimo po 10 sek.
Jei po jų mačo rezultatas lieka lygus, traukiami burtai ir žaidžiamos dvi (10 min. + 10 sek. po kiekvieno ėjimo) greitųjų šachmatų partijos.
Jei pabaigus šias partijas rezultatas vis dar lygus, traukiami burtai dėl spalvų ir žaidžiamos dvi žaibo partijos (5 min. + 3 sek).
Jei ir vėl mačas baigiasi lygiosiomis, tai žaidžiama viena – paskutinė žaibo partija (Armagedonas).
Traukiami burtai ir žaidėjas, kuris laimėjo burtų traukimą, gali pasirinkti figūrų spalvą. Baltieji žaidimui gauna 5 min., o juodieji – 4 min., be to, nuo 61 ėjimo, po kiekvieno ėjimo, abiem žaidėjams pridedama po 3 sek. Jei ir ši partija baigiasi lygiosiomis, mačo nugalėtoju skelbiami juodieji.
Prancūziškos skyrybos

Turinys

Arianos ir Nino santuoka trunka 2 metus ir galiausiai tarpusavio skirtumai pradeda imti viršų: ji smuikininkė, važėjanti po pasaulį, o jis – pradinės mokyklos mokytojas nedideliame kaimelyje netoli Romos. Ariana sulaukia dėmesio iš dirigento Kristeno, kuris pasiūlo jai kartu vykti į JAV. Ji sutinka, tačiau paaiškėja, kad, norint nutraukti santuoką, pagal Italijos įstatymus jie turi būti kartu išgyvenę mažiausiai 5 metus. Ariana pasiūlo vyrui skirtis Prancūzijoje, kur santuoką nutraukti galima po 8 dienų, praleistų šioje šalyje. Nino sutinka su viena sąlyga: jiedu turi tas 8 dienas kartu praleisti Paryžiuje, tuo pačiu taip kompensuodami savo neįvykusią povestuvinę kelionę....
Svetimšalis

Scenarijus

Skandinavija. Vikingų laikai ir geležies amžius. Netikėtai iš dangaus patyręs avariją į ežero dugną nukrenta kosminis laivas. Išgyvena tik vienas pilotas - Kainanas (akt. James Caviezel). Tačiau palaipsniui Kainanas ima suprasti, kad po avarijos išgyveno ne jis vienas. Į laivą įsmuko nuožmus grobuonis Murvenas, kuris pradeda žudyti vietinius gyventojus...
Regina Kulpienė

Biografija

1983 m. baigė Kauno medicinos institutą, gydytoja. VšĮ „Šilutės pirminės sveikatos priežiūros centras“ gydytoja pediatrė. Lietuvos gydytojų sąjungos (LGS) narė nuo sąjungos atkūrimo 1989 m.; LGS Šilutės skyriaus pirmininkės pavaduotoja.
Nuo 2002 m. Liberalų demokratų partijos, 2006–2011 m. partijos Tvarka ir teisingumas (liberalai demokratai) narė. Nuo 2011 m. nepartinė. 2003–2007 m. ir 2007–2011 m. Šilutės rajono savivaldybės tarybos narė. 
Sutuoktinis Jonas, vaikai iš pirmos santuokos Monika ir Sonata.
Clement Beaud

Biografija

2001 m. atvyko iš Kamerūno į Lenkijos klubą Widzew Lodz. 2003–2004 m. žaidė „Vėtros“ klube, po to išvyko į Portugaliją, kur tebežaidžia dabar.
Laidavimas

Laidavimas - sutartis, pagal kurią laiduotojas už atlyginimą ar neatlygintinai įsipareigoja atsakyti kito asmens kreditoriui, jeigu tas asmuo, už kurį laiduojama, neįvykdys visos ar dalies savo prievolės.
Laidavimas atsiranda sudarius laidavimo sutartį arba įstatymų ar teismo sprendimo pagrindu. Laidavimu gali būti užtikrinamas tiek esamos, tiek ir būsimos prievolės įvykdymas. Negali būti laiduojama už didesnę sumą, negu skolininkas skolingas. Laidavimas negali būti suvaržytas ir kitokiu būdu. Jeigu laiduojama suma viršija skolą, tai ji turi būti sumažinta iki skolos dydžio.

Sutarties forma

Laidavimo sutartis turi būti rašytinė. Rašytinės formos nesilaikymas laidavimo sutartį daro negaliojančią.
Žurnalistų žinios

Žurnalistų žinios – laikraštis žurnalistams ir visuomenei, leistas 1988–1992 m., 1994 m. ir 1997–2007 m. Vilniuje.

Istorija

Pirmasis numeris išėjo 1988 m. gruodžio 8 d. kaip bandomasis, reklaminis (be numerio) ir turėjo antraštę Lietuvos žurnalistų sąjungos ir „Periodikos“ susivienijimo biuletenis. Kaip šių organizacijų mėnesinis biuletenis (leidinys) ėjo iki 1990 m. Nr. 9. Nuo 1990 m. gruodžio Nr. 10 leido Lietuvos žurnalistikos fondas, o nuo 1991 m. – Lietuvos žurnalistų sąjungos leidykla „Žurnalistika“. 4-8 puslapių leidinys teikė aktualių informaciją žurnalistams, leidėjams, aptarė kūrybines ir ekonomines problemas, nušvietė Lietuvos žurnalistų sąjungos veiklą.
Kaip laikraštį žurnalistams ir visuomenei 1997 m. atgaivino Lietuvos žurnalistų sąjunga. Tiražas: 1989 m. – 2000 egz., 1990 m. – 5000 egz., 1997 m. – 2000 egz.
Limpijus

Istorija

Ikikolonijiniais laikais vietovė vadinta Tapua. 1537 m. ją pasiekė Domingo Martineso de Iralos ekspedicija. Čia jis vedė vietinio kasiko dukterį Yvoty Sa’yju. 1785 m. čia įsikūrė viena pirmųjų ispanų kolonijų Paragvajuje, ir buvo vadinama San José de los Campos Limpios (įkurta Luiso de Bolanjoso). Buvo įkurtas Pikete Kuė uostas, kuriuo vyko strateginė perkėla tarp Paranenijos ir Gran Čako.

Šaltiniai

Reportaje al País. Tomo 2. Año 2001.
Mitsubishi UFJ Financial Group

Mitsubishi UFJ Financial Group, Inc. - Japonijos bankų holdingo ir finansinių paslaugų bendrovė įsikūrusi Tokijuje, Japonijoje.  Ji taip pat yra viena iš pagrindinių Mitsubishi Group įmonių.  Jos bendra turimo turto vertė siekė $2.4 trilijonus JAV dolerių 2010 m.  Tai didžiausia Japonijos finansinių paslaugų bendrovė ir viena iš stambiausių finansinių paslaugų bendrovių pasaulyje, kurioje laikoma 1.6 trililijono vertės indėlių.
Jaunimo gretos

Jaunimo gretos – mėnesinis iliustruotas jaunimo žurnalas, ėjęs 1944–1945 m. Kaune ir nuo Nr. 4 1945–1995 m. Vilniuje lietuvių kalba.

Bendradarbiai

Žurnale dirbo arba spausdino savo kūrybą Jonas Avyžius, Vytautas Babravičius, Rita Baltušytė (1971–1979 m.), Albinas Bernotas, Alfonsas Bukontas, Valdas Daškevičius, Janina Degutytė, Ilja Fišeris, Audronė Guigaitė, Ramūnas Jaras, Marius Liugaila, Marcelijus Martinaitis, Linas Virginijus Medelis, Danielius Mušinskas, Paulius Širvys, Vladas Šimkus, Rimantas Vanagas, Vytautė Žilinskaitė ir kiti.
Vadoklių Švč. Jėzaus Širdies bažnyčia

Istorija

Manoma, kad Vadoklių dvare XVIII a. pradžioje buvo pastatyta koplyčia. Dvaro savininkas Anupras Belozaras 1781 m. pastatė medinę bažnyčią. 1875–1902 m. klebonavęs Jonas Balvočius (1842–1915) 1876 m. padidino bažnyčią, pristatė šonines koplyčias, parapijos ūkinius trobesius. Jis rūpinosi labdara, švietimu, blaivybe, garsėjo gražiais pamokslais.
1907 m. įsteigta „Saulės“ draugijos mokykla (1910 m. pakeista valdine). Per Pirmąjį pasaulinį karą vokiečiai išsivežė 3 varpus. Klebono Juozo Remeikos ir kunigo Petro Margevičiaus rūpesčiu 1932 m. įkurta altarija. Klebonas Mykolas Jusys 1934 m. atnaujino ir išdažė bažnyčią. Per Antrąjį pasaulinį karą gerokai sužalota.
1947 m. stovėjo su pakrypusiu bokštu. Vėliau bažnyčia suremontuota, perstatytas bokštas.

Architektūra

Bažnyčia turi liaudies architektūros bruožų, kryžminio plano, vienabokštė, su 2 bokšteliais. Šventoriaus tvora akmenų mūro. Jame stovi mūrinė varpinė.
Aleksandras Chaleckis

Biografija

Lietuvos didžiojo iždininko Dimitro Chakleckio ir Reginos Dibovos sūnus. Jis mokėsi Louvaino universitete kartu su savo broliu Mikalojumi. Kaip pasiuntinys nuo Trakų vaivadijos 1629 metų neeiliniame seime buvo Lietuvos Iždo tribunolo deputatas. 1628-1632 metais posėdžiavo Lietuvos tribunole.